b"\n_START_ARTICLE_\nSej\xc5\xa1eli\n_START_SECTION_\nZgodovina\n_START_PARAGRAPH_\nStrokovnjaki domnevajo, da so na Sej\xc5\xa1ele prvi stopili arabski in maldivski trgovci, ki so potovali do obal Afrike. Prvi Evropejec, ki je prispeli tam, je bil Vasco da Gama, leta 1502. \xc4\x8cez \xc4\x8das so kontrolo nad otokom prevzeli Francozi, leta 1756. Sej\xc5\xa1eli so tako dobili svoje ime po francoskem ministru za finance, Jeanu Moreauju. Med letoma 1794 do 1810 so na oblast pri\xc5\xa1li Angle\xc5\xbei s pogajanji za otoke. Otok se je osamosvojil 29. junija, 1976.\n_START_SECTION_\nPolitika\n_START_PARAGRAPH_\nSej\xc5\xa1eli so leta 1976 postali suverena republika v okviru Skupnosti narodov. Prvi predsednik je bil James Mancham, ki pa je bil \xc5\xbee naslednje leto odstavljen v dr\xc5\xbeavnem udaru. Zamenjal ga je France-Albert Ren\xc3\xa9. Pod njegovim vodstvom je bila sprejeta nova ustava, ki je spremenila dr\xc5\xbeavno ureditev v enostrankarski socializem. Ta ureditev je trajala do nove spremembe ustave leta 1991, po kateri so sej\xc5\xa1eli unitarna predstavni\xc5\xa1ka predsedni\xc5\xa1ka republika. Ren\xc3\xa9 je vodil dr\xc5\xbeavo do leta 2004, ko je odstopil v korist svojega naslednika Jamesa Michela. Michel je bil po tistem \xc5\xa1e dvakrat ponovno izvoljen in ostaja na tem mestu do danes._NEWLINE_Enodomni parlament Sej\xc5\xa1elov sestavlja 34 politikov, od katerih 25 izvolijo dr\xc5\xbeavljani. Vodilni stranki sta socialisti\xc4\x8dna Seychelles People's Progressive Front (SPPF), in liberalno demokratska Seychelles National Party (SNP).\n_START_SECTION_\nPodnebje\n_START_PARAGRAPH_\nZaradi lokacije so otoki izjemno vla\xc5\xbeni. Temperature se konstantno gibljejo okoli 24\xc2\xb0C do 30\xc2\xa0\xc2\xb0C \xc4\x8dez celo leto. Najhladneje je julija in avgusta, najtopleje pa marca in aprila. Od maja do novembra v\xc4\x8dasih zapiha zmerno mo\xc4\x8dan jugovzhodnik."